**AUTORIZAȚIE DE MEDIU**

**Nr.** număr **din** zz.ll.aaaa

**Titularul activității: SC TRIPON FOREST SRL**

**Adresa: Comuna Cizaer, sat Cizer, nr. 621, județ Sălaj**

**Punct de lucru: Exploatare Forestiera**

**Locația activității: Teritoriul administrativ al județului Cluj**

**Activitatea** se încadrează în următorul cod:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 0220 | Exploatarea forestiera | 9 | 0201 | Silvicultura si exploatare forestiera |  |  |

**Emisă de: APM Sălaj**

**Activitatea se desfășoară pe teritoriul județului: Cluj.**

**Prezenta autorizație este valabilă 5 ani.**

**Data emiterii:** zz.ll.aaaa

**Data expirării:** zz.ll.aaaa

**Temeiul legal**

Ca urmare a cererii adresate de SC TRIPON FOREST SRL, cu punctul de lucru din Teritoriul administrativ al județului Cluj, înregistrată la APM Salaj cu nr. 6284/30.10.2015, în urma analizării documentelor transmise şi a verificării, în baza HG nr. 38/2015 privind organizarea și funcționarea Ministerului Mediului, Apelor și Pădurilor, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare,

și ca urmare a delegării de competență: *Decizie ANPM nr. 217/07.12.2015, înregistrată la APM Sălaj cu nr. 7043/08.12.2015*, privind competența pentru derularea procedurii și emiterea autorizației de mediu, **ori de câte ori intervin elemente noi**,

**se emite:**

**AUTORIZAȚIA DE MEDIU**

**Pentru SC TRIPON FOREST SRL, cu punctul de lucru din Teritoriul administrativ al județului Cluj,**

**Documentația conține:**

**la data emiterii autorizației de mediu în data de 00.00.2016:**

* cerere nr. 6284 din 30.10.2015, privind emiterea autorizaţiei de mediu;
* fişă de prezentare şi declaraţie, întocmită de titular;
* dovada anunţării publice a solicitării, afişată în ziarul Sălăjeanul, din data de 27.10.2015;
* dovadă achitare plată tarif autorizare, chitanţa nr. 11803/29.10.2015;
* planuri de situaţie și plan de încadrare în zonă;
* lista de partizi pe natură de produse;
* adrese depunere completări, înregistrate la APM Sălaj cu nr. 6744/23.11.2015 și 7115/11.12.2015;
* decizie ANPM, privind delegarea de competență nr. 217/07.12.2015, înregistrată la APM Sălaj cu nr. 7043/08.12.2015;
* adresă nr. 12111/22.12.2015 – C896 eliberată de APM Cluj, înregistrată la APM Sălaj cu nr. 7315/22.12.2015, privind punctul de vedere în derularea procedurii de reglementare;
* adresă nr. 17593/11.12.2015, eliberată de Ocolul Silvic Huedin, privind neamplasarea exploatării forestiere din partida nr. 919666, în perimetrul unei arii naturale protejate;

**Documente emise de APM Sălaj pe procedură, la data emiterii autorizației de mediu în data de 00.00.2016:**

* referat de evaluare întocmit la verificarea în teren din data de 05.02.2016, înregistrat la A.P.M Sălaj cu nr. 735 din 05.02.2016;
* îndrumare: nr. 164/20.11.2015 și nr. 12 din 08.02.2016;
* adresă nr. 6284/20.11.2015 către ANPM, privind solicitarea delegării de competență;
* adresă nr. 6284/15.12.2015 către APM Cluj, privind participarea/punctul de vedere în derularea procedurii de reglementare;
* adresă nr. 6284/06.01.2016, pentru depunere autorizații de exploatare și pentru județul Sălaj și Bihor;
* decizie de emitere autorizație de mediu nr. 00/08.02.2016;

**și următoarele acte de reglementare emise de alte autorități:**

**la data emiterii autorizației de mediu în data de 00.00.2016:**

*-* certificat de înregistrare, seria B nr. 3111586, CUI 34896224, nr. de ordine în ORC: J31/347/17.08.2015;

- certificat constatator nr. 12463 din 14.08.2015, emis de Oficiul Registrului Comerţului de pe lângă Tribunalul Sălaj;

- certificat de atestare/reatestare seria A Nr. 18083/24.09.2015, privind capacitatea de exploatare anuală a unui volum brut de 5.000 mc de lemn pe picior, valabil până la data de 24.09.2017, eliberat de Comisia de atestare a operatorilor economici în activitatea de exploatare forestieră;

- Autorizație de exploatare emisă de OS Huedin - nr. 943104 din 04.12.2015;

- Act de punere în valoare nr. 919666 - CJ – 101;

- contracte de prestări servicii exploatare masă lemnoasă;

- contract de prestare a serviciului de salubrizare, nr. 6849/07.12.2015, încheiat cu Comuna Gîrbou, pentru colectarea deşeurilor menajere, cu valabilitate nedeterminată;

- fișe de securitate pentru substanțele periculoase folosite în activitate;

**Prezenta autorizație se emite cu următoarele condiții impuse:**

* Să respecte prevederile amenajamentelor silvice**;**
* Să respecte prevederile legale în domeniul protecţiei mediului;
* Asigurarea condiţiilor tehnice şi organizatorice pentru activităţile efectuate, astfel încât să se prevină riscurile pentru persoane, bunuri sau mediul înconjurător;
* Să asigure condiţiile tehnice şi organizatorice pentru activităţile efectuate, astfel încât să se prevină riscurile pentru persoane, bunuri sau mediul înconjurător;
* La colectarea masei lemnoase se interzice târârea şi depozitarea buştenilor în albiile apelor curgătoare;
* Trecerea buştenilor peste apele curgătoare se va face peste podeţe;
* Se va evita colectarea masei lemnoase pe timp nefavorabil (ploi);
* Exploatarea masei lemnoase se va realiza astfel încât să se evite degradarea solului;
* În perioadele de îngheţ – dezgheţ sau cu precipitaţii abundente, în cazul în care platforma drumului auto forestier este îmbibată cu apă, se interzice transportul de orice fel;
* Se vor nivela căile de scos - apropiat folosite la colectarea lemnului, după terminarea lucrărilor;
* Se vor utiliza tehnologii de exploatare adecvate condiţiilor de teren, în funcţie de felul tăierii;
* Se vor fasona coroanele arborilor separat la locul de doborâre, nu se vor scoate arborii cu coroană, masa lemnoasă rezultată se va pachetiza în sarcini de dimensiuni reduse, astfel încât pentru scoaterea acestora să se evite degradarea solului, arborilor şi seminţişului;
* Arbori nemarcaţi situaţi pe limita căilor de scos – apropiat, vor fi protejaţi obligatoriu împotriva vătămărilor, prin aplicarea de lugoane, ţăruşi şi manşoane;
* Se interzice menţinerea în pădure a lemnului de răşinoase necojit sau netratat chimic, în perioada 01 aprilie – 01 octombrie, cu excepţia lemnului de răşinoase antrenat în procesul tehnologic de exploatare ce poate fi menţinut în pădure pentru o perioadă de 30 de zile;
* Doborârea arborilor se execută:
	+ în afara suprafeţelor cu regenerare naturală sau artificială, pentru a se evita distrugerea sau vătămarea puieţilor;
	+ pe direcţii care să nu producă vătămări sau rupturi ale arborilor nemarcaţi;
* La tăierile cu restricţii:
	+ colectarea lemnului se face în afara porţiunilor cu seminţiş;
	+ scosul lemnului se face prin târâre pe zăpadă şi prin semitârâre sau suspendare, în lipsa acesteia;
* Corhănitul se admite numai atunci când aplicarea altor tehnologii nu este posibilă, luându-se toate măsurile necesare pentru evitarea degradării solului, a regenerărilor şi a arborilor care rămân pe picior şi numai când solul este acoperit cu zăpadă sau este îngheţat;
* Se interzice aplicarea tehnologiei de exploatare a arborilor cu coroană, varianta arbori întregi, cu excepţia cazurilor în care operaţiunea de scos – apropiat se realizează cu funiculare sau suspendat;
* La tăierile de produse principale cu restricţii, resturile de exploatare se strâng pe cioate, în grămezi cât mai înalte, în afara ochiurilor sau zonelor cu seminţiş natural, fără a ocupa mai mult de 10% din suprafaţa parchetului;
* La terminarea exploatării parchetului se interzice abandonarea resturilor de exploatare pe văile şi pâraiele din interiorul parchetelor;
* Tăierea arborilor se realizează cât mai jos, astfel încât înălţimea cioatei, măsurată în amonte să nu depăşească 1/3 din diametrul secţiunii acesteia, iar la arborii groşi de 30 cm să nu depăşească 10 cm;
* Cioatele se cojesc în întregime la molid şi pin, iar la brad şi alte specii de răşinoase se cojesc prin curelare;
* La arboretele de amestec de răşinoase cu foioase se doboară întâi arborii de răşinoase şi apoi cei de foioase;
* La tăierile rase recoltarea arborilor se face la rând;
* Doborârea arborilor începe cu cei aninaţi şi uscaţi;
* Lemnul subţire se exploatează concomitent cu cel gros;
* Traversarea pâraielor cu buşteni se va face obligatoriu pe podeţe de lemn iar platformele primare şi organizările de şantier vor fi amplasate la o distanţă de minim 50 de metrii de albia minoră a pâraielor;
* Se interzice degradarea zonelor umede, desecarea, drenarea sau acoperirea ochiurilor de apa;
* Menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor etc., prin evitarea fluctuaţiilor excesive ale nivelului apei, degradării digurilor naturale şi poluării apei;
* Dacă prin doborârea arborilor au fost vătămaţi arbori nemarcaţi, gestionarul de parchet este obligat să sesizeze imediat administratorul fondului forestier;
* Tehnologia de exploatare a masei lemnoase din parchete care este diferenţiată în funcţie de tratamentul aplicat şi de felul tăierii, nu trebuie să producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;
* Este interzisă depozitarea materialelor lemnoase în albiile pâraielor şi văilor sau în locuri expuse viiturilor;
* Instalarea de funiculare, punctele de încărcare şi descărcare se amplasează în afara suprafeţelor de seminţiş, iar arbori folosiţi pentru ancorare se vor proteja cu manşoane;
* Nu se vor amenaja depozite de carburanţi în pădure şi în apropierea cursurilor de apă;
* Nu se vor executa în pădure lucrări de reparaţii a motoarelor, de schimbare a uleiului şi încărcare a rezervoarelor auto cu combustibil în pădure;
* Se interzice deversarea în apele de suprafaţă, apele subterane, evacuarea pe sol şi depozitarea în condiţii necorespunzătoare a uleiurilor uzate;
* Este interzisă stocarea/depozitarea temporară a deşeurilor în pădure;
* Se interzice folosirea utilajelor cu şenile la operaţiunea de scosul – apropiatul materialului lemnos;
* Se vor utiliza numai căile de acces şi cele de transport forestier aprobate şi prevăzute în planul de situaţie;
* În cazul unei ameninţări iminente cu un prejudiciu asupra mediului sau în cazul producerii unui prejudiciu asupra mediului, se vor respecta şi aplica prevederile OUG. nr.68/2007. În termen de 2 ore de la luarea la cunoştinţă a apariţiei ameninţării, trebuie să informeze agenţia judeţeană pentru protecţia mediului şi comisariatul judeţean al GNM;
* Să instruiască personalul de exploatare asupra măsurilor de protecţie a mediului, a obligaţiilor şi responsabilităţilor ce le revin, precum şi a condiţiilor din autorizaţia de mediu;
* Să ia toate măsurile de:
	+ prevenire şi stingere a incendiilor, în caz de incendiu să intervină la stingerea incendiilor cu utilaje proprii şi personalul muncitor existent până la intervenţia altor autorităţi;
	+ prevenirea apariţiei focarelor de infestare a lemnului şi a pădurii în parchetele de exploatare şi în platformele primare;

**Pentru conservarea biodiversităţii se vor respecta măsurile prevăzute de OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice cu completările şi modificările ulterioare, astfel:**

*1. Pentru speciile protejate de plante şi animale sălbatice terestre, acvatice şi subterane, care trăiesc atât în ariile naturale protejate, cât şi în afara lor, sunt interzise:*

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare şi de migraţie;

c) deteriorarea, distrugerea şi/sau culegerea intenţionată a cuiburilor şi/sau ouălor din natură;

d) deteriorarea şi/sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

*2. În vederea protejării tuturor speciilor de păsări, inclusiv a celor migratoare, sunt interzise:*

a) uciderea sau capturarea intenţionată, indiferent de metoda utilizată;

b) deteriorarea, distrugerea şi/sau culegerea intenţionată a cuiburilor şi/sau ouălor din natură;

c) culegerea ouălor din natură şi păstrarea acestora;

d) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

* Operaţiunile de silvicultură şi de tăiere se vor executa astfel încât să se evite interferenţa cu sezonul de reproducere al speciilor, în special cuibăritul de primăvară şi perioadele de împerechere ale păsărilor de pădure;
* Se vor efectua tăieri selective sau prin rotaţie;
* Se vor înlătura speciile exotice şi invazive;
* Se vor eşalona tăierile pe suprafeţe mici pentru a permite refugiul animalelor în zonele neafectate de tăieri;
* Se interzice organizarea unor parchete de exploatare în zonele favorabile existenţei unor bârloguri în perioada noiembrie – martie;
* În lungul cursurilor de apă va fi păstrată o zonă tampon de 50 m pe ambele maluri;
* Se vor exploata numai arborii marcaţi şi predaţi spre exploatare.

**Se interzice desfăşurarea lucrărilor de exploatări forestiere în arii naturale protejate fără avizul administratorului/ custodelui ariei naturale protejate.**

**Se vor notifica custozii/administratorii ariilor naturale protejate cu 10 zile înainte de începerea lucrărilor care se suprapun cu ariile naturale protejate.**

**Titularul autorizatiei de mediu are obligatia de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate. Nu se vor efectua lucrări de exploatare, pe suprafata ariei naturale protejate care ar putea avea un potenţial impact negativ asupra acesteia.**

***Înainte de începerea activității pe un nou amplasament titularul va notifica autoritatea competentă pentru protecția mediului de pe raza teritorială a județului în care urmează a se desfășura activitatea, iar Agenția pentru Protecția Mediului va verifica condițiile pentru desfășurarea activității și poziția amplasamentului în raport cu ariile naturale protejate.***

***Prezenta autorizație de mediu este valabilă numai însoțită de autorizațiile de exploatare, eliberate de ocoalele silvice, pentru fiecare amplasament.***

 Deţinătorul autorizaţiei de mediu are obligaţia de a notifica, **în termen de 15 zile** de la încheierea contractului sau a negocierii directe privind parchetele de exploatare, APM –urile în cauză, despre toate amplasamentele licitate/negociate, cu precizarea proprietarului de fond forestier care a organizat licitaţia/negocierea şi a volumelor aprobate, însoţită de autorizaţia de exploatare obţinută pentru fiecare parchet, însoţite de planuri ale U.A.- urilor (în sistem de proiecţie Stereo 70);

**Titularul de activitate este obligat să respecte în integralitate prevederile următoarelor acte normative:**

1. OUG nr. 195/2005 privind protecţia mediului aprobată prin Legea 256/2006 cu modificările şi completările ulterioare;
2. Codul silvic aprobat prin Legea nr. 46/2008, republicată;
3. OMMP nr. 1540/2011, cu modificările şi completările ulterioare, pentru aprobarea instrucţiunilor privind termenele, modalităţile şi perioadele de colectare, scoatere şi transport al materialului lemnos;
4. OUG nr. 68/2007, privind răspunderea de mediu cu referire la prevenirea şi repararea prejudiciului adus asupra mediului, aprobată prin Legea nr. 19/2008, cu modificările şi completările ulterioare;
5. Legea nr. 211/2011 privind regimul deşeurilor:
	* + să ţină o evidenţă strictă a producerii, transportului, valorificării şi eliminării deşeurilor;
		+ să predea deşeurile generate, pe bază de contract, unor colectori sau unor operatori autorizaţi pentru valorificare, reciclare/reutilizare, eliminare;
		+ să nu amestece diferitele categorii de deşeuri periculoase sau deşeuri periculoase cu deşeuri nepericuloase;
		+ să separe deşeurile, în vederea valorificării sau eliminării acestora;
		+ gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

 - fără a genera riscuri pentru aer, apă, sol, faună sau floră;

 - fără a crea disconfort din cauza zgomotului sau a mirosurilor;

 - fără a afecta negativ peisajul sau zonele de interes special;

1. HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase cu modificările şi completările ulterioare;
2. HG 235/2007, privind gestionarea uleiurilor uzate;
3. HG nr. 170/2004 privind gestionarea anvelopelor uzate cu modificările şi completările ulterioare;
4. HG 2293/2004, privind gestionarea deşeurilor rezultate în urma procesului de obţinere a materialelor lemnoase;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

***Pentru orice modificare legislativă privind încadrarea activității desfășurate, titularul are obligația solicitării revizuirii autorizației de mediu în maxim 60 de zile.***

**Nerespectarea prevederilor autorizației atrage după sine suspendarea și/sau anularea acesteia, după caz. Pe perioada suspendării, desfășurarea activității este interzisă.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

Activitatea autorizată din punct de vedere al protecţiei mediului este exploatare forestieră şi transport tehnologic conform tratamentelor şi lucrărilor silvice stabilite în amenajamentul silvic.

 Activităţile de exploatare a masei lemnoase constă în doborârea arborilor, curăţirea de crăci, adunatul, scosul şi apropiatul materialului lemnos, depozitarea materialului lemnos în platformele primare, încărcatul şi transportul materialului lemnos pe drumurile forestiere.

Volumul de masă lemnoasă care poate fi recoltat în anul 2015, conform prezentei autorizaţii de mediu revizuită este de**:**

* 291 m³ - la data emiterii autorizației de mediu din data de **00.00.2016**, conform autorizațiilor de exploatare depuse;

|  |  |  |  |
| --- | --- | --- | --- |
| **Cod CAEN Rev.2** | **Activitate** | **Capacitate maximă proiectată** | **UM** |
| 0220 | Exploatare forestieră | 5000,00 | Metri cubi/an |

## 1. Dotări (instalații, utilaje, mijloace de transport utilizate în activitate)

* tractoare forestiere – 1 buc., motofierăstraie – 2 buc.;

 Platforme primare necesare efectuării operaţiunilor de secţionat, manipulat, stivuit, încărcat, etc., vor avea o suprafaţă de până la 500 mp, pentru parchetele dotate cu instalaţii de transport permanent şi de maxim 1000 mp, în cazurile în care nu sunt instalaţii de transport permanente.

 Utilajele, după finalizarea exploatării unui parchet, vor fi parcate la sediul firmei;

## 2. Materiile prime, auxiliare, combustibilii și ambalajele folosite – mod de depozitare, cantități

- material lemnos exploatat/transportat/sortat/prelucrat: 5000 m3/an, conform certificatului de atestare/reatestare seria A Nr. 18083/24.09.2015;

- pile, lanţuri, lame – cantităţi variabile;

**Combustibili,** fără depozitare:

-motorină - 10500 l/an;

- benzină –1500 l/an;

- ulei amestec – 50 l/an;

- ulei ungere – 650 l/an;

Aprovizionarea cu necesarul zilnic de benzină și ulei pentru funcționarea motofierăstraielor se face zilnic în recipiente metalice și reutilizabile.

Aprovizionarea tafurilor cu combustibil se face zilnic cu mașina societății în butoaie și canistre metalice.

Schimbul de ulei se face la ateliere auto autorizate.

## 3. Utilități - apă, canalizare, energie

**Apă:** în parchete, alimentarea cu apă în scop potabil şi menajer se face din reţeaua de izvoare naturale la locul de exploatare, sau din comerț.

**Canalizare:** nu există reţea de canalizare pentru activitatea de exploatare forestieră.

**Energie termică:** nu este cazul;

**Energie electrică:** nu este cazul;

## 4. Descrierea principalelor faze ale procesului tehnologic sau ale activității

- doborârea arborilor şi pregătirea acestora pentru transport, fasonarea şi sortarea lemnului;

- scosul - apropiatul lemnului până la platforma primară sau până la drumul forestier;

- încărcatul şi transportul lemnului cu mijloacele de transport din dotare;

- curăţarea parchetelor de exploatare de resturi de exploatare (crăci, zoburi, rupturi, coajă, lemn putregăios), cojitul cioatelor în cazul răşinoaselor, adunatul crăcilor în grămezi şi martoane în cazul produselor principale;

**4.1.** **Poziționarea amplasamentului pe care se desfășoară activitatea, în interiorul ariilor naturale protejate**

Nu este cazul.

## 5. Produsele și subprodusele obținute

Masa lemnoasă poate fi colectată sub formă de sortimente definitive, trunchiuri şi catarge, arbori şi părţi de arbori, iar mai rar tocătură.

 Lemn de lucru rotund – cca. 30 % din capacitatea totală exploatată; lemn de foc, crăci, arbori, părţi de arbori, etc. – cca. 70 % din capacitatea totală exploatată.

 Produsele şi subprodusele se vor valorifica la diverşi beneficiari, persoane fizice şi juridice.

 Conform certificatului de atestare/reatestare seria A Nr. 18083/24.09.2015, pentru capacitatea de a exploata **anual un volum brut de 5.000 mc de lemn pe picior**.

**Lista de partizi pe natură de produse, existente la data emiterii autorizației - 00.00.2016:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nrcrt | Ocolul Silvic | Partida/ Nr. APV | U.P. | u.a. | Lucare | Volum | Suprafaţa | Lucrarea este amplasata in arie naturala protejata sau nu/ denumirea ariei naturale protejate | Nr. avizului custodelui / administratorul ariei naturale protejate |
|  | m3 | ha |
| 1 | OS Huedin | 919666 | 1 – Com. Ciucea | 40A | Tăieri rase în parchete mici | 291 | 2,80 | NU | - |
| **TOTAL** |  |  |  |  | **291** | **2,80** |  |  |

## 6. Datele referitoare la centrala termică proprie - dotare, combustibili utilizați

Nu este cazul.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

Nu este cazul.

## 8. Programul de funcționare

Având regimul de lucru stabilit: 8 ore/zi, 5 zile/săptămână;

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

 **Aer**

Nu este cazul.

 **Alte surse de poluare**

Nu este cazul.

 **Apă**

Nu este cazul.

**Pretratare ape pe amplasament**

Nu este cazul.

 **Tratare ape pe amplasament**

Nu este cazul.

 **Sol**

* saci menajeri pentru colectarea deşeurilor menajere;
* lădiţe cu rumeguş pentru absorbţia uleiului, în caz de poluări accidentale;
* respectarea prevederilor cf. HGR nr. 2293/2004, privind gestionarea deşeurilor lemnoase rezultate în urma procesului de obţinere a materialelor lemnoase, art. 3 alin. a). Respectiv, depozitarea deşeurilor lemnoase cf. prevederilor din Normele privind stabilirea termenelor, modalităţilor şi perioadelor de exploatare a masei lemnoase din păduri şi din vegetaţia forestieră din afara fondului forestier naţional, aprobate prin OMMP nr. 1540/2011, cu modificările şi completările ulterioare;

 **Alți factori de mediu (după caz)**

- canistrele şi butoaiele cu conţinut de carburant şi de ulei sunt prevăzute cu tăvi de retenţie pentru preluarea eventualelor scurgeri;

## 2. Alte amenajări speciale, dotări și măsuri pentru protecția mediului:

**Protecţia calităţii fondului forestier**

- se interzice menţinerea în pădure a lemnului de raşinoase necojit sau netratat chimic, în perioada 01 aprilie - 01 octombrie, cu excepţia lemnului de raşinoase antrenat în procesul tehnologic de exploatare ce poate fi menţinut în pădure pentru o perioada de 30 de zile.

- Doborarea arborilor se execută: - în afara suprafeţelor cu regenerare naturală sau artificială, pentru a se evita distrugerea sau vătămarea puieţilor;

 - pe direcţii care să nu producă vătămări sau rupturi ale arborilor nemarcaţi.

- La tăierile cu restricţii: - colectarea lemnului se face în afara portiunilor cu seminţiş; - scosul lemnului se face prin târâre pe zăpadă, prin semitârâre sau suspendare, în lipsa acesteia;

- corhănitul se admite numai atunci cand aplicarea altor tehnologii nu este posibilă, luându-se toate masurile necesare pentru evitarea degradarii solului, a regenerarilor şi a arborilor care raman pe picior şi numai cand solul este acoperit cu zapada sau este îngheţat;

- la tăierile de produse principale cu restricţii, resturile de exploatare se strang pe cioate, în gramezi cat mai înalte, în afara ochiurilor sau zonelor cu seminţiş natural, fara a ocupa mai mult de 10% din suprafaţa parchetului;

- la terminarea exploatării parchetului se interzice abandonarea resturilor de exploatare pe vaile şi paraiele din interiorul parchetelor;

**Titularul autorizaţiei de mediu are obligaţia de a menţine starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000.**

**Titularul autorizaţiei de mediu are obligaţia de a solicita proprietarului de fond forestier avizul administratorului ariei naturale protejate, respectiv al custozilor ariilor naturale protejate de interes naţional/internaţional**;

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

**Valori limită pentru aer în condiții de funcționare normale**

În evaluarea calităţii aerului vor fi respectate prevederile Legii nr. 104/2011 privind calitatea aerului înconjurător, cu modificările ulterioare.

**Nivelul de zgomot** Cf. Ord. MS nr. 119/2014.

Sursele de zgomot provin de la utilajele folosite la exploatarea masei lemnoase, aceste utilaje fiind echipate cu eşapamente antizgomot.

În timpul procesului tehnologic nu se produc vibraţii care să exercite impact asupra factorilor de mediu.

**Valori admise pentru sol**

Nu este cazul.

|  |  |  |  |  |
| --- | --- | --- | --- | --- |
| **Loc de prelevare** | **Adâncime (cm)** | **Indicator analizat** | **Prag de alertă (mg/kg substanță uscată)** | **Prag de intervenție (mg/kg substanță uscată)** |
| **Sensibil** | **Mai puțin sensibil** | **Sensibil** | **Mai puțin sensibil** |
|   |   |   |   |   |   |   |

# **III. Monitorizarea mediului**

Monitorizarea integrităţii şi stadiului de conservare a patrimoniului natural, inclusiv a habitatelor şi speciilor de interes comunitar sau naţional cu statut legal de conservare existente pe teritoriul perimetrelor de exploatare, în scopul prevenirii unor eventuale influenţe negative, care le-ar putea afecta starea de integritate şi conservare, permanent. Se vor monitoriza cuiburile de păsări, vizuinile din perimetrul de exploatare cât şi din imediata vecinătate - **permanent**;

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor

 **Monitorizarea aerului**

Nu este cazul.

**Monitorizarea apei**

Nu este cazul.

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

 **- Gestiunea deşeurilor:** - cf. HGR nr. 856/2002 cu modificările şi completările ulterioare – **lunar** – registru deevidenţă pentru producerea, stocarea provizorie, tratarea, transportul**,** valorificarea şi eliminarea deşeurilor;

 **-** Datele monitorizate, **anual până la 31 ianuarie** şi la solicitări orice alte informaţii privind impactul asupra mediului:

 - datele de identificare a titularului activităţii;

 - date privind desfăşurarea activităţii, cu o situaţie centralizată cu toate UP- urile şi parchetele /partizi, u.a - urile din care s-a exploatat, tipul de tăiere, tehnologia de exploatare, volumul brut exploatat, denumirea ariei naturale protejate;

 - măsurile de protecţie a arborilor din vecinătatea perimetrului de exploatare utilizarea materialelor auxiliare;

 - modul de gestionare al deşeurilor;

 - modul de gestionare al substanţelor periculoase;

 - verificări, inspecţii/ după caz, ale CJ - GNM;

 - reclamaţii de mediu/după caz;

 - măsurile dispuse de autorităţile pe linie de control de mediu /după caz;

 - modul de rezolvare a problemelor sesizate/după caz;

 - incidentele care au creat un risc pentru mediu /după caz;

 - măsurile şi acţiunile întreprinse pentru prevenirea şi repararea prejudiciului asupra mediului /după caz;

 - în cazul apariţiei unor avarii sau accidente tehnice care determină neconformarea cu prevederile prezentei autorizaţii, titularul activităţii are obligaţia să informeze de îndată şi să ia măsurile necesare pentru a restabilii condiţiile de funcţionare normale;

 - orice poluare accidentală sau incident care poate determina încălcarea prevederilor autorizaţiei de mediu sau a legislaţiei de mediu în cel mai scurt timp de la producere, max. 2 ore;

# **IV. Modul de gospodărire a deșeurilor și a ambalajelor**

## 1. Deșeuri produse

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deșeu** | **Denumire deșeu** | **Sursă generatoare** | **Cantitate** | **UM** | **Operațiune valorificare / eliminare** | **Cod operațiune** | **Denumire operațiune** |
|  |  |  |  |  |  |  |  |

## 2. Deșeuri colectate

Nu este cazul.

## 3. Deșeuri stocate temporar

Nu este cazul.

## 4. Deșeuri tratate (valorificate/eliminate)

Nu este cazul.

## 5. Modul de transport al deșeurilor și măsurile pentru protecția mediului

**Deşeuri transportate**

 - serviciul de salubritate pentru deşeuri menajere;

- mijloace ale terţilor pentru deşeurile reciclabile (metale feroase/piesele de schimb, anvelope scoase din uz, ulei uzat, acumulatori (baterii) uzaţi);

- transportul deşeurilor periculoase se realizează de către firmele cu mijloace auto autorizate pentru transportul deşeurilor cu conţinut de substanţe periculoase (filtre de ulei, deşeuri de rumeguş contaminate);

- schimburile de ulei se realizează doar în ateliere specializate.

*Măsuri pentru protecția mediului:*

* deșeurile menajere sunt strânse și colectate în saci de polietilenă, și transportate la sediu, iar apoi sunt eliminate cu firma de sulubrizare autorizat pentru desfăşurarea acestei activităţi, conform contractului;
* deșeuri de rumeguș și deșeuri de vărfuri și crengi – cantitate nedeterminată - se integrează în circuitul natural, sau sunt predate la firme conform contractelor încheiate, după caz, pentru încălzire;
* deșeurile de rumeguș contaminate cu ulei sau combustibile ca urmare a scurgerilor accidentale sunt colectate în saci de polietilenă și transportate la sediul firmei, iar apoi preluate de firme autorizată;
* uleiuri uzate – sunt gestionate de firma care efectuează lucrările de întreținere/revizie/reparare;
* filtre de ulei si combustibil - sunt gestionate de firma care efectuează lucrările de întreținere/revizie;
* acumulatoare uzate - sunt gestionate de firma care efectuează lucrările de întretinere/revizie;
* anvelope uzate - sunt gestionate de firma care efectuează lucrările de întreținere/revizie;

piese metalice - sunt gestionate de firma care efectuează lucrările de întreținere/revizie;

|  |  |  |  |  |  |  |
| --- | --- | --- | --- | --- | --- | --- |
| Cod deșeu | Denumire deșeu | Cantitate | UM | Operațiune valorificare / eliminare | Cod operațiune | Denumire operațiune |
|   |   |   |   |   |   |   |

## 6. Monitorizarea gestiunii deșeurilor

- gestiunea deşeurilor cf. HGR nr. 856/2002, cu modificările şi completările ulterioare - lunar - registru deevidenţă pentru producerea, stocarea provizorie, tratarea, transportul**,** valorificarea şi eliminarea deşeurilor;

## 7. Ambalaje folosite

Nu este cazul.

## 8. Modul de gospodărire a ambalajelor

Nu este cazul.

# **V. Modul de gospodărire a substanțelor și amestecurile periculoase**

## 1. Substanțele și amestecurile periculoase folosite

* motorină - 10500 l/an, fără depozitare;
* benzină – 1500 l/an, fără depozitare;
* ulei ungere – 650 l/an, fără depozitare;
* ulei amestec – 50 l/an, fără depozitare;

## 2. Modul de gospodărire

- se vor folosi doar cantităţi de carburanţi pentru utilaje necesare pentru desfăşurarea activităţii din ziua respectivă, care se vor transporta în recipiente de metal și canistre reutilizabile pentru combustibil și în recipiente din plastic pentru ulei, cu mașina firmei;

* + **ambalare:**recipiente metalice: butoaie și canistre reutilizabile pentru motorină și benzină; recipiente de plastic: pentru ulei;
	+ **transport:** cu mijloace auto ale terțiilor și cu mijloace proprii, în condiţii de siguranţă pentru sănătatea populaţiei şi protecţia mediului, cf. HG nr. 1175/2007, pentru aprobarea normelor de efectuare activității de transport rutier de mărfuri periculoase din România;
	+ **depozitare:** nu se face depozitare,se vor folosi doar cantităţi de carburanţi și ulei pentru utilaje necesare pentru desfăşurarea activităţii de exploatare din ziua respectivă;
	+ **folosire/comercializare:** utilizare în activitatea de exploatare forestieră;

## 3. Modul de gospodărire a ambalajelor folosite la substanțele și amestecurile periculoase

- recipientele metalice se reutilizează ca atare, în acelaşi scop, iar recipientele din plastic pentru ulei sunt colectate în saci etanși de polietilenă și sunt returnate la furnizor;

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

- materiale absorbante şi recipiente pt. colectarea eventualelor scurgeri accidentale;

## 5. Monitorizarea gospodăririi substanțelor și preparatelor periculoase

- evidenţa permanentă a gestiunii cf. Legii nr. 360/2003 privind regimul substanţelor şi preparatelor chimice periculoase, cu modificările ulterioare şi cf. Regulamentului Reach cu modificările ulterioare;

- monitorizarea şi declararea substanţelor şi preparatelor chimice periculoase importate şi/sau utilizate în activitate – **la solicitări;**

**VI. Programul de conformare - măsuri pentru reducerea efectelor prezente și viitoare ale activităților**

Nu este cazul.

**VII. Datele ce vor fi raportate autorității pentru protecția mediului și periodicitatea**

Datele monitorizate **conform capitolului III. punctul 2**, **anual până la 31 ianuarie** şi la solicitări orice alte informaţii privind impactul asupra mediului;

**Prezenta autorizație de mediu conține 18 (optsprezece) pagini și a fost eliberată în 3 (trei) exemplare.**

**DIRECTOR EXECUTIV,**

**Dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

cons. Hajnalka Mate - György